CELEX: 52018PC0672
Language: da
Date: 2018-10-10
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Associeringsudvalget i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side

EUROPA-KOMMISSIONEN
            Bruxelles, den 10.10.2018
            COM(2018) 672 final
            2018/0346(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Associeringsudvalget i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side
            
               
         
         
            
               BEGRUNDELSE
            
            
               1.Forslagets genstand
            
            
               Forslaget vedrører den afgørelse, der fastlægger den holdning, som skal indtages på Unionens vegne i Associeringsudvalget i dettes handelssammensætning i forbindelse med den planlagte vedtagelse af en afgørelse, som opstiller en liste over personer, der kan fungere som voldgiftsmænd i tvistbilæggelsesprocedurer.
            
            
               2.Baggrund for forslaget
            
            
               2.1.Associeringsaftalen
            
            
               Associeringsaftalen mellem Den Europæiske Union og Det Europæiske Atomenergifællesskab og deres medlemsstater, på den ene side, og Ukraine, på den anden side ("aftalen") har til formål at fastlægge betingelserne for en forbedring af de økonomiske og handelsmæssige forbindelser, der kan føre til Ukraines gradvise integration i EU's indre marked, herunder ved oprettelse af et vidtgående og bredt frihandelsområde, jf. aftalens afsnit IV (Handel og handelsrelaterede anliggender), og at støtte Ukraines bestræbelser på at fuldføre omstillingen til en fungerende markedsøkonomi bl.a. ved en gradvis tilnærmelse af landets lovgivning til Unionens lovgivning. Aftalen trådte i kraft den 1. september 2017.
            
            
               2.2.Associeringsudvalget i dettes handelssammensætning
            
            
               Associeringsudvalget i dettes handelssammensætning mødes i en særlig sammensætning for at drøfte alle spørgsmål i forbindelse med aftalens afsnit IV (Handel og handelsrelaterede anliggender), jf. aftalens artikel 465, stk. 4. I henhold til aftalens artikel 465, stk. 3, har Associeringsudvalget beføjelser til at til at træffe afgørelser i de tilfælde, der er fastsat i aftalen, og på områder, hvor Associeringsrådet har delegeret det beføjelser. Disse afgørelser er bindende for parterne, der træffer passende foranstaltninger med henblik på at gennemføre dem. Associeringsudvalget træffer afgørelser ved enighed mellem parterne.
            
            
               2.3.Den påtænkte retsakt, som Associeringsudvalget i dettes handelssammensætning skal vedtage
            
            
               Associeringsudvalget i dettes handelssammensætning vedtager en afgørelse, hvorved der opstilles en liste over personer, der er villige og i stand til at fungere som voldgiftsmænd i tvistbilæggelsesprocedurer. Formålet med den påtænkte retsakt er at fastsætte bestemmelser om en mekanisme til bilæggelse af handelsrelaterede tvister mellem aftalens parter vedrørende anvendelsen eller fortolkningen af aftalens handelsdel. Den voldgiftsprocedure, der er beskrevet i aftalens kapitel 14, giver den klagende part mulighed for at anmode om nedsættelse af et voldgiftspanel med henblik på bilæggelse af en bilateral tvist.
            
            
               Ifølge aftalens artikel 323 skal parterne opstille en liste over mulige voldgiftsmænd, der er berettigede til og står til rådighed for oprettelsen af et panel. Listen skal indeholde 15 kvalificerede personer, der kan fungere som voldgiftsmænd. Derfor er et udkast til en liste over personer, der er villige og i stand til at fungere som voldgiftsmænd i et panel, med fem kandidater fra Unionen, fem kandidater fra Ukraine og fem tredjelandsstatsborgere, der kan fungere som formænd i et voldgiftspanel, blevet drøftet med Ukraines regering.
            
            
               Kandidaterne foreslået af Unionen og Ukraine samt de udvalgte formænd har specialiseret viden eller erfaringer inden for jura og international handel, jf. aftalens artikel 323, stk. 2. Det kan også forventes, at de 14 personer på listen opfylder kravet om uafhængighed, jf. aftalens artikel 323, stk. 3, og kan overholde kravene i adfærdskodeksen i aftalens bilag XXV, såfremt de bliver udnævnt til voldgiftsmænd af parterne. 
            
            
               Ukraine kunne kun foreslå fire voldgiftsmænd til listen, da den nominerede femte kandidat døde efter udvalgsprocedurens udløb. For at foreslå en femte voldgiftsmand skal Ukraine iværksætte en ny udvælgelsesprocedure, der måske ikke kan afsluttes inden for kort tid. For at undgå flere forsinkelser i forbindelse med opstillingen af listen over mulige voldgiftsmænd, som er afgørende for aftalens tvistbilæggelsessystem, er den bedste løsning snarest muligt at vedtage en liste med 14 personer og indhente Ukraines tilsagn om, at en femte kandidat snarest muligt vil blive foreslået.
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne, har til formål at opstille en liste over personer, der er villige og i stand til at fungere som voldgiftsmænd i tvistbilæggelsesprocedurer, som fastsat i aftalen. 
            
            
               Afgørelsen er det retlige instrument, som fastlægger den holdning, der skal indtages på Unionens vegne i Associeringsudvalget i dettes handelssammensætning. 
            
            
               Ved denne afgørelse gennemføres Unionens fælles handelspolitik over for et østeuropæisk partnerland på grundlag af bestemmelserne i ovennævnte associeringsaftale. Opstillingen af en liste over voldgiftsmænd er et retligt krav for at kunne etablere de institutionelle strukturer, der gør Unionen og Ukraine i stand til effektivt at tage hånd om bilaterale tvister vedrørende anvendelsen og fortolkningen af aftalens handelsdel. Den er i overensstemmelse med Unionens tilgang til tvistbilæggelsesdiscipliner, der er forhandlet på plads eller gennemført inden for rammerne af frihandelsaftaler med andre handelspartnere. 
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal der vedtages afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen." 
            
            
               Begrebet "retsakter, der har retsvirkninger", omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også retsakter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Bestemmelsens anvendelse på det foreliggende tilfælde
            
            
               Associeringsudvalget er et organ, der er nedsat ved associeringsaftalen. Den afgørelse, som Associeringsudvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. aftalens artikel 465, stk. 3. Den påtænkte retsakt supplerer eller ændrer ikke den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Det materielle retsgrundlag
            
            
               4.2.1.Principper
            
            
               Det materielle retsgrundlag er artikel 207 sammenholdt med artikel 218, stk. 9, i TEUF.
            
            
               4.2.2.Bestemmelsens anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører en sikring af gennemførelsen af Unionens fælles handelspolitik.
            
            
               Det materielle retsgrundlag for den foreslåede afgørelse er derfor artikel 207.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207 sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Det påtænkes at offentliggøre Associeringsudvalgets afgørelse i Den Europæiske Unions Tidende efter vedtagelsen.
            
            
               2018/0346 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Associeringsudvalget i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I overensstemmelse med artikel 323, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (i det følgende benævnt "aftalen") skal Associeringsudvalget i dettes handelssammensætning (i det følgende benævnt "handelsudvalget"), inden for seks måneder fra aftalens ikrafttrædelse opstille en liste over personer, der er villige og i stand til at fungere som voldgiftsmænd i tvistbilæggelsesprocedurer.
            
            
               (2)I overensstemmelse med artikel 323, stk. 1, i aftalen har Unionen og Ukraine foreslået hver deres kandidater, der er villige og i stand til at fungere som voldgiftsmænd og er nået til enighed om fem tredjelandsstatsborgere, der kan fungere som formænd for voldgiftspanelet.
            
            
               (3)Ukraine foreslog kun fire personer. Den femte kandidat fra Ukraine bør foreslås snarest af Ukraine.
            
            
               (4)For at sikre, at aftalen fungerer efter hensigten, bør der uden yderligere forsinkelse opstilles en liste over 14 personer, der er villige og i stand til at fungere som voldgiftsmænd i tvistbilæggelsesprocedurer.
            
            
               (5)Associeringsudvalgets afgørelse bør offentliggøres efter vedtagelsen –
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på vegne af Unionen i handelsudvalget oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, vedrørende vedtagelsen af en liste over personer, der er villige og i stand til at fungere som voldgiftsmænd, jf. aftalens artikel 323, stk. 1, skal baseres på udvalgets udkast til afgørelse, der er knyttet til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Denne afgørelse er rettet til Kommissionen.
            
            
               Associeringsudvalgets afgørelse offentliggøres i Den Europæiske Unions Tidende.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 10.10.2018
            COM(2018) 672 final
            BILAG
            til
            Forslag til RÅDETS AFGØRELSE
            om den holdning, der skal indtages på Den Europæiske Unions vegne i Associeringsudvalget i dettes handelssammensætning, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side
            
               
         
         
            
               UDKAST
            
            
               Afgørelse nr. ..../2018 vedtaget af Associeringsudvalget EU-Ukraine i dettes handelssammensætning
            
            
               af
            
            
               om opstillingen af en liste over voldgiftsmænd, jf. artikel 323, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side
            
            
               ASSOCIERINGSUDVALGET I DETTES HANDELSSAMMENSÆTNING HAR –
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side
                  1
               , underskrevet i Bruxelles den 27. juni 2014 (i det følgende benævnt "aftalen"), særlig artikel 323, stk. 1 og 465, stk. 3, og
            
            
               ud fra følgende betragtninger:
            
            
               (1)I overensstemmelse med aftalens artikel 323, stk. 1, skal Associeringsudvalget i dettes handelssammensætning, inden for seks måneder fra aftalens ikrafttrædelse opstille en liste over personer, der er villige og i stand til at fungere som voldgiftsmænd i tvistbilæggelsesprocedurer. 
            
            
               (2)Unionen har foreslået fem kandidatvoldgiftsmænd. Ukraine har foreslået fire personer, der er villige og i stand til at fungere som voldgiftsmænd. Ukraine og Unionen er nået til enighed om fem tredjelandsstatsborgere, der kan fungere som formænd i et voldgiftspanel.
            
            
               (3)For at undgå yderligere forsinkelser med hensyn til opstillingen af listen over personer, der er villige og i stand til at fungere som voldgiftsmænd og derved sikre, at aftalen, særlig afsnit IV, kapitel 14, fungerer efter hensigten, bør Associeringsudvalget i dettes handelssammensætning godkende listen på grundlag af de fremlagte forslag.
            
            
               (4)Ukraine bør snarest muligt indstille en femte kandidat til Associeringsudvalget i dettes handelssammensætning –
            
            
               VEDTAGET DENNE AFGØRELSE:
            
            
               Artikel 1
            
            
               1.
                     Listen over voldgiftsmænd, der er villige og i stand til at fungere som voldgiftsmænd, jf. artikel 323, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, opstilles i bilaget til denne afgørelse
            
            
               2.
                     Ukraine skal snarest muligt indstille en femte kandidat, der er villig og i stand til at fungere som voldgiftsmand, til Associeringsudvalget i dettes handelssammensætning.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i ..., den ...
            
            
                     
                  
                  
                     
                        For Associeringsudvalget 
                     
                     
                        i dettes handelssammensætning
                     
                     
                  
               
                     
                  
                  
                     
                        Formand
                     
                  
               
         
            
               BILAG
            
            
               LISTE OVER VOLDGIFTSMÆND 
                  I HENHOLD TIL AFTALENS ARTIKEL 323, stk. 1
            
            
               Voldgiftsmænd foreslået af Den Europæiske Union:
            
            
               1.Claus–Dieter EHLERMANN 
            
            
               2.Giorgio SACERDOTI 
            
            
               3.Jacques BOURGEOIS
            
            
               4.Pieter Jan KUIJPER 
            
            
               5.Ramon TORRENT
            
            
               Voldgiftsmænd foreslået af Ukraine:
            
            
               1.Serhiy HRYSHKO
            
            
               2.Taras KACHKA 
            
            
               3.Victor MURAVYOV
            
            
               4.Yuriy RUDYUK
            
            
               Formænd udpeget af parterne:
            
            
               1.William DAVEY (USA)
            
            
               2.Helge SELAND (Norge)
            
            
               3.Maryse ROBERT (Canada)
            
            
               4.Christian HÄBERLI (Schweiz)
            
            
               5.Merit JANOW (USA)
            
         
         
            
                  
                     (1)
                  
                        EUT L 161 af 29.5.2014, s. 3.